
الفصل الأول
يلااا دي رووايه حقيقه وكاتبهااا شهد عبدالله حاجةة صغنوونة كدا ومن غير شحتتتتفه
قصهه صحبتي
بسميها عناد
هي حقت صحبتي بس بحكيها ليكم بي اسمي علشان متعودة على كدة
يلا انا اساسا يتيمهه امي اتوفت اثناء ولادتها بي انا بسبب تعسر الولادة وكدة وابووي اتووفى يووووم الأمي تمت ال 4 شهور اتوفى من حسرتو على امي انا وحيدة بعد وفاة امي عندي خالتي اتبنتني يلا خالتي دي اساسا راجلها متوفي وعندي خالتي تانيهه راجلها مطلقها يلا كولهم عايشين مع بعض في بيت واحد ساكنين الخرطوم العمارات ربوني كأني بتهم واكتر وطبعا بما انو انا بت واحدة مدلله ومدلعهه دلع عجيب خاربين طبعي شديد خالتي الراجلها متوفي دي هي دكتوره وخالتي المطلقهه دي استاذة بتدرس في مدرسهه القبس
خالتي الدكتوره دي اسمها هند وعندها ولد واااااحد بس كبييير يلا انا اساسا من قمتهه شليقهه وهباشهه وقليله ادب اي علشان مدلعهه والدلع بخرب طبع الشافع يلا ولد خالتي امجد دة ياخ كنت معزباهو عزااب وهو بضربني ضرب م بضربني قدام خالات لأنو بشاكلوهو بضربني لما يكونو ماف وانا كنت دبدوووبهه ووشي عباره عن جضوم كل م اجي ماره بيهو بمسكني من جضومي وبقول لي قليله ادب وحيوانهه يلا انا بهبش ليهو حجاتو وبدخل غرفتو دي بغلبها فووقاني تحتلني بجي بلقى غرفتو م في محلها مع اني برجع اي حاجه في مكانها لكن م عارفاهو بعرف كيف
بجي بقول عايز يضربني بجري جري لي خالتي بقول ليها امجد عايز يضربني بجي امجد بقول ليها ي امي انتي بتك دي اووغسم انا بقتلها ليك ياخ كرهتني حياتي والله اطلع اخلي ليكم البيت دة مالكم ياخ خالتي بتقول ليهو شافعهه م بتعرف شي وانت كبير وعوير امجد بقول ليها شافعهه شنوو شافع انا دة للبت ام جضووم دي حيوانهه خلاص مره جاهو واحد صحبو هو م صحبو عديل بس الولد لايوق عامل فيها داير يصاحب امجد وامجد م بطيقو وامجد محزرني لو الولد دة جا وسأل منوو اقول ليهو امجد ماف
اها الجرس بتاع الباب ضرب جريت فتحته الباب لقيتو الولد داك زاتو قاللي امجد قاعد؟قولته ليهو اثوفو واجي راجعهه مشيت لي امجد قال لي دايرة شنوو بنهرة كدة، طيري يلا اطلعي من هنا قولته ليهو كويث طلعته طوالي مشيت للولد غولته ليهو امجد قال ليك اتفضل قاعد في غرفتو الولد دخل طبعا عارفه امجد حيقتلني جريت دخلتهه المطبخ افتكرته خالتي قاعدةوفي المطبخ لقيتها ماف امجد جا لاحقني مسكني من جصومي قال لي ي حيوانهه حسابك عندي بعدين طبعا حيوان خلاص جضومي ديل ماف زول كملهم لي غيرو
يلا انا كنت بحب المشاكل بتشاكل دايما مع شفع الحي حقنا وبنات جيرانا وبضربهم كل يوم رافعين شكوى لي خالاتي مره قبضته امجد بشرب في سيجاره وانا شافعهه والله قال لي اسمعي هنا والله تكلمي زول بقتلك فهمتي قولته ليهو خلاص اديني جنيه يلا عشان ماكلمهم ليك قال لي والله ولاوفلس م اديك ليهو ي حيوانهه وابقي مره كلميوامي عشان اقتلك
مسكني وطلعنا الييت اول مووصلنا قولتهةليها امي امي امي م ثوفتي ا ا ا امجد ل ل ل لقيتو بس مسكني وقفل لي خشمي قال ليها امي انا م قولته ليكم البت دي م تخلوها تطلع الشارع براها اسي لقيتها بتضربوفي عيال خالتو اسلام والله البت دي الا تجيب ليكم جريمهه كبيره بعداك تعرفو تلموها قولته ليها ماما وحاطسملا كذاب مسكني قال لي شوفي نفسك وسخانهه ميف تعالي احممك يلا طبعا عاادي بحممني وبلبسني وكدة ساقني طبعا عارفنو عايز يضربني صح
ياخ في الحمام اصلا م رحمني وانا بخاف من الصابون ملى لي وشي وراسي صابون وانااشيل واصرخ خالتي تسألو البت دي مالها؟بقول ليها قالت م دايرة تستحمى ي امي امجد دة دة كان بتاع بنات بصوره موبالغهه وعندوكميهه الجوابات كلها مرسلنها ليهو بنات قعدتا نتغدى بعد م حممني طبعا لسه مزعلني الضرب الضربني ليهو قولته ليها ماما الليله كااان شوفتي امجد قال لي شهد مش قولتي عايزة جنيه هاك جيبي شيبس طبعا طلع الجنيه سورعهه سورعهه وبحمر لي طبعا بقى كل يووم فيحالهه الجنيه دي لمن خالتي يوم قبضتو بالثابتهه وانا الكلمتها وجبته ليها علبه السجاير حقتو
خالتي شاكلتو طلع اسبووع بره البيت عااد في الاسبوع دة انا لقيت راحتي في غرفتو م خليت رساله مرسله ليهو وم طلعتها واديتها لي خالاتي قروها كنت شافعهه قليله ادب ياخ
...
الفصل الثاني
يلا كبرتهه على كدة كل يووم حاصله مشكله في البيت مع امجد انا كبرته على اساس انو امجد دة محوور حياتي كان حيوان م بخليني اطلع ياخ ودايما ناافش ريشو ومتنرفز وغاايتو معزبني وانا مطلعه زيتو وهو اخلاقو ضيقهه يلا عدت السنوات امجد دخل اتخرج طبعا درس هندسهه معمار امجد عندو عمو في بريطانيا مقيم هناك قال ليهو تعال حضر ماجستير هناك واشتغل عمو دة زاتو قاري هندسه لكن دارس بترول م معمار الموهم امجد دى قرر يسافر طبعا جهز جوازو واي شي م فضل ليهو الا يسافر انا الزمن داك كنت ممتحنهه تامنهه بس كنت متعلقهه بي امجد دة بصوورة موبالغهه فيها
اساسا م اتوقعتهه انو في يوم يسافر بعيد وكدة يلا علشان م دايراهو يسافر شغاله اقول ليهو اصلا السفر م سمح بس حنرتاح منك ومن زهجك دة
قال لي اي انا زاتي مسافر عشان ارتاح من خلقتك دي ي سمينهه ي ام جضووم ي قبيحهه طبعا كلامو وجعني كيف حيييينا ياخ يوووم بكره مسافر جيت راجعهه من المدرسهه غيرتهه ملابسي نمتهه طبعا سفرو دة باقي لي بمبي كيف صحيت المساء لقيت امي بتكوي قالت لي هاك الأقمصهه دي وديها لي امجد شلتهم دخلته غرفتو لقيتو بتكلم بالتلفون طبعا ياخ عندو حبيبتو بت حلب سمحهه سماحهه تلخم فظيعهه لمن يقول ليك ريفال معناها الكلام انتهى بتقرا معاهو في نفس الدفعهه انا طبعا بتغاظ منها بدون سبب
بغول ليهو شينهه زاتها م سمحهه شوفها عاملهه كيف بقول لي يلا ي دبهه ي حقوودة ي ام وش زي الركبهه اسي ريفال دي بت وانتي بت واااي طبعا لما يقول لي كدة انا بدخل في النار وبطلع
الموهم دخلته ليهو قولته ليهو خالتي قالت ليك دي اقمصتك قال لي ختيهم واطلعي
طبعا حقاره بس ختيتهم وقعدتهه في الكرسي وشغلتهه التلفزيون عاين لي شهد انا قولته ليك شنوو؟ قولته ليهو دايره احضر قال لي وبره ماف تلفزيون؟ قولته ليهو الاشارهةبره طاشهه طبعا قعد واصل كلامو واتغاااظ مني غيظ طبعا بعاين في التلفزيون واضاني معاهو هناك كل م اوطي صوت التلفزيون بقول لي عليهو سورعهه حيوان خلاص لما زهج قال ليهابرجع ليك بعدين وقفل منها وقعد يرتب في شنطتو طبعا اتبسطتهه شديد قال لي نفسي افهم انتي لتيخهه كدة مالك؟ قولته ليهو بس انا م لتيخهه قال لي غريبهه الليله م طولتي لسانك مالك اكيد دايرة حاجهه صح؟
قولته ليهو م دايره اي حاجهه اتحركتهه من الكرسي مشيت وقفته جنبو قال لي اها دايره شنوو مش اسي قولتي عايزة تحضري التلفزيون؟ قولته ليهو حضرتهه خلاث قال لي طيب اطلعي واقفلي وراك الباب م عندي اخلاق ولا زمن عشان اتشاكل معاك قولته ليهو بس انا م دايرة اتشاكل معاك
قال لي اها مالك ي شهد دايرةشنوو؟ حضنتوقولته ليهو ياخ م تسافر وقعدتهه ابكي قال لي ايوااا عشان ماف زول تاني تنكدي عليهو صح؟ اي لأنو امجد الكلب دة عاملاهو حيطتك القصيرة قولته ليهو لا م عشان كدة بس م تسافر بث قال لي يعني اسي انتي عايزى تقنعيني م اسافر قولته ليهو يعني مسافر قال لي اكيد بدون نقاش طبعا رجعتهه غرفتي وتعالو شووفو البكى ياخ بكيت بكى لمن غلط اليوم التاني مشينا وديناهو المطار طبعاطوول الطريق ماسكهه يدو نص ببكى ونص بتونس
ياخ والله في المطار بكينا بكى بعدها رجعنا البيت بعد م هو سافر طبعا بيتنا بقى زي بيت العزاء ياخ بقت فينا حاله اكتئاب عجيبهه خالتي احيانا بتنسى بتنادي عليهو ي امجد هاك جيب لينا عيش وكدة بجد كان مالي علينا الدنيا
قبل م يسافر انا بالجد م كنت عارفهه نفسي بحس شنوو تجاه امجد بس لما اللقاهوبتكلم بالتلفون مع بت او اشوف صور بنات في الفونو او كدة ياخ بتغاظ وبدخل في النار شويه شويه بعد م سافر بقيت اقتنع انوانا بحبو وكدة واتخيلوانا صغيره عمري 15_14 سنهه بعد م سافر رحلتهه غرفتو على الأقل بتزكرني بيهو وبتزكرني بي الشكل البشاكلني ليهو احيانا بتزكر وبضحك براي ياخ بحبو بصوره مجنونه بس م كنت بقدر اقول ليهو كدة مع انو احيانا بتكلم معي وكدة عارفين احساس انو تحبي زول يكون بتكلم معاكوم تقدري تتقولي ليهو انو انتي عندك مشاعر تجاهو؟
وبعد نخلصي مكالمهه معاهو تموتي ميه موتهه والبكى يشرطك الحب من طرف واحد دة مؤلم ياخ ومرهق بجد في رمضان دة اكتر شهر كان مؤلم بالنسبهه لي ياخ لأنو بعد الإفطار كان بسوقني وبطلع بسوق العربيه بنمشي نلف بيها كداابعدها بمشي الكوره اتخيلو بلعب وبخليني في العربيه واحيانا بسوقني وبنمشي نقابل ريفال حبيبتو وكدة
انا قولته لي نفسي بعد سافر ي شهد يمكن حبكليهو دة تعويدة وفترة مراهقهه سااي بس طلع العكس بقيت انا كل م اتزكرو بحبو زيادة وكل م اتكلم معاهو مكالمهه بتعلق بيهو زيادة وكل مم اقول ابعد منو واحاول اتفاداهو هوبتصل علي وبعاتبني هو م عارف انو هو كدة بعلقني فيهو زيادة
طبعا كنت قنعانهه من فكره انو يحبني لانومستحيل لا استايلي ولا شكلي ولا اي شي يخليهو يحبني خصوصاانو هو مكمل السماحه بتعرفو سيد الرجال؟بس ياهو امجد بس بقيت ماسكهه في صلواتي وصورة البقره ياخ انا كل م اصلي بدعي (اللهم اني احببت عبدا من عبادك فأجعلهه من نصيبي
اللهم اللقي في قلبهه محبتي ي رب اللهم اجنعني به في الحلال (كبرتهه والسنوات عدت وانا يوم م فوتهه صلاة الا لما ... فهمتو ثح والله كنت كل مواصلي م بطلب حاجهه من ربنا غير امجد لمن امتحنتهه شهادة سودانيهه طبعا امجد م رجع السودان نهااائي تاني تغول طاردينو منها بس متواصل معانا وكدة
ياخي مش بحبووتقريبا سنوات 3 ولا اربعهه سنوات عمري م مليت ولا حتى فكرته اني انساهو يلا انا كنت سمينهه بس م شديد كدةوبس جسمي م منسق عندي صحبتي اسمها هديل قالت لي ارح نعمل روجيم وندخل لينا صالهه زومبا ننزل كميه الدهون الشايلنها دي قولته ليها طوالي مشينا لينا دكتوره تغذيه حددت لينا اكل معين وبعدها مشينا سجلنا ليناوفي صاله زومبا طبعا الكلام دة كلوو في اجازة تالته بعد م امتحنا شهادة ياخ بقينا كل يووم ماشين وجاين طبعا مع الروجيم والزومبا بقينا فظيعات وجسمنا دة اتنسق زي م قال طلال خصر نحيل.
وردف تقيل خالتو سماح قالت لينا بري كان كدة انازاتي ماشهه ادخل لي زومبا بعد فترة نتيجتنا طلعت انا علميه عملتهه 79 بس الموهم انا وهديل الاتنين قدمنا خاص مختبرات السودان وبالفعل شالونا فيها ونزلنا عااد الاناقهه واللبس دة يخلوهو لينا شهد الدبدوبهه والمعولقهه ديك اتغيرت 360 درجهه يوم رجعته البيت بس خالتو هند قالت لي امجد قال راجع ومبسوطهه طبعا انا م مصدقه لأنو كلمني قبا كدة بشهر لكن افتكرتو بهظر
قولته ليها متين؟قالت لي انشءالله يوم الخميس الجاي طبعاا وااي انا قلبي دة بقى يعمل شححح اربعههه سنوات بحالهم م شوفتو فيهم اتصلته على هديل قولته ليها وااي ي هديل انا م مصدقهه امجد راجع لحدي م جا يوم الخميس ماسكهه في سيرتو هديل قالت لي والله امجد دة انا كرهتو بسببك ياخ انتي لايووقهه كدة مالك ليهو حق يسافر يخليك هاردة كبدتو انتي لكن كنتي
ياخ انا نوم م بنوم بس بفكر فيهو
...
الفصل الثالث
طبعا يوم الخميس دة اصلا م مشيت الجامعهه قاعدة منتظراهو بس متين يجي وكل م الجرس يضرب اجي افتح الباب اللقاها جارتنا الله يخرب بيتها الحيوانهه ياخ اليوم دة كرهتها لدرجهه لحدي المساء الساعهه 8 جات م وصل ولا حتى اتصل خلاص يئستهه زعلتهه زعل قولته لي خالتي هو اصلا طالما م جاي بكذب لي طبعا شدة م زعلتهه لمن دموعي بقت جاريهه
قولته ليها اساسا انا واثقهه انو م حيجي ومشيت دخلتهه غرفتي رقدتهه زعلهه بس نمتهه الصباح صحيت طبعا زهجانهه دخلته الحمام وطلعته اجيب المكوة عشان طالعهه الجامعهه لقيت خالتي سخنت الاكل وبتجهز في الشاي غريبه طبعا صاحيين بدري قولته ليها صباح الخير قالت لي صباح النوور طبعا احترته هي مبسوطهه كدة مالها طبعا انا صاحيه منكوشهه وموبهدلهه شعري م سرحتوو قالت لي م عارفه يعني؟ قولته ليها شنوو؟ قالت لي امجد قال جاي الليلهه قولته ليها دة واحد كذاب سااي امس قال جاي وم جى انا م بصدقو اصلا وهو ماف داعي يكزب على الناس ساااي
قالت لي ان شاء الله م يطلع كلام ساي منوو الموهم في مبخرر في غرفه امجد دخلتو الصباح امشي طلعيهو عشان البخور بكون انتهى قولته ليها طيب اساسا مبخرين ليهو غرفتو لشنوو وهو م جاي ضحكت قالت لي زعلانهه شديد انتي
فتحته الغرفهه طبعا داخلهه وم شايفهه قدامي بس اتفاجأ ليك بالفرفهه كولها ملانهه شنط اتلفتهه يمين فجأة اشوف ليك امجد طالع من الحمام طبعا من الخلعهه حيلي لمن بررد طبعا شكلوو اتغير تماما وبقى افظع من فظيع هو زاتو بقى يعاين لي طبعا انا منكوشهه فجأة بقيت لصرخ امجد وطرتهه وحضنتو ياخ انا لا اراديا لقيت نفسي حاضناهو شغاله اقول ليهو جيت متين ي حيوان ي ثقيل وليه م صحيتوني انت م عارف انا مشتاقهه ليك قدر شنوو ي حيوان ي كعب طبعا متعلقهه ليهو في رقبتو وهو يضحك قال لي ي سمينهه كتلتيني فجأة قلبتو بكى ياخ بكيت بكى هو زاتو بقى يبكي معاي
شويه يحنسني وشويهه يبكي بعد م خلصنا بكى فكيتو قولته ليهو ليه م صحيتني لما جيت؟ قال لي شعرك كان منكوش وشكلك كان بخوف قولته ليهو حيوان وغياظ انا مشتاقهه ليك اوووغسم قال لي ي سمينهه كبررتي
قولته ليهو وانت شكلك اتغير سمينهه في عينك
الموهم مع الفرحه ديك اليوم كلوو قضيناهو ونسهه وشكل خالتو هند قالت لينا جووز اللوز رجعتو تتناقشو وتتناقرو
يااخ من الفرحهه انا بقيت حاسهه نفسي طايره وكل م يجو ناس يقولو ليهو حمدلله على السلامهه انا بزهج منهم عايزة اقضي معاهو اطوول وقت ممكن ياخ بعد اسبوعين في الجامعهه هديل قالت لي اها امجد جا حتقضيها ونسه ولا حتعترفي ليهو؟ قولته ليها م بقدر قالت لي هبله م بتقدري ليه عويره انتي؟ اعترفي ليهو على الاقل ريحي قلبك دة وشوفي ردة فعلو ومشاعرو تجاهك رجعته البيت قولته بري م بقدر عديت اسبوع في الحالهه دي في يوم جا داخل البيت وبتكلم بالتلفون قال ليها انتي م عارفهه انو انا رجعتهه السودان عشانك؟ طبعا اتغظتهه غيظ
مشيت صليت العشاء وصليت لي ركعتين جادق لي باب الغرفهه قال لي جعان جيبي لي عشاء طبعا من جى ولا قال لي انتي بقيتي سمحهه ولا علق لي على حاجه ولا اي شي
مشيت دفيت ليهو الأكل ودخلتو ليهو قال لي بقيتي عاقلهه وبتسمعي الكلام بدون رشاوي سكتته سااي قال لي وكمان بقيتي هاادئهه برضو سكتهه قال لي وكمان خرصهه وبكماء ولا رديت عليهو مسكني قال لي شنوو مالك؟ زهجانهه عشان قولته ليك جهزي لي عشاء؟ طيب ي ستي معليش قولته ليهو لأ م عشان كدة قال لي اها مالك؟ طبعا مغمضهه يديني مع بعض وضاغطهه عليهم قولته الليله بس لقول ليهو الفي قلبي واليحصل يحصل قال لي هيي في شنوو؟قولته ليهو عشان انا بحبك ي امجد وانت م شغال بي طبعا اتخلع
قال لي شهدكدة قولي بسم الله قولته ليهو دي الحقيقهه ي امجد م بكزب عليك انا قال لي شهد بس انتي زي اختي وانام بقدر اشووف ليك غير كدة فهمتي
ي ريت تشيلي الفكره دي من راسك قولته ليهو بس انا م عايزة اكون زي اختك ولا بقدر اكزب على نفسي
طلعته من غرفتو شلته لي توب ودخلته غرفتي وتعالو شوفوالبكى ياخ بكيت بكى اسبوع انا بطلع الصباح وبرجع المساء وم بتكلم مع زول في يوم مشيت الجامعهه فجأة حسيت نفسي دايخهه وقعتهه صحيت لقيت نفسي في المستشفى معي امجد وهديل وخالتو سماح الدمتور قال ليهم مضاعفات لانها م قاعدة تاكل عشان كدة ولا بتشرب سوائل بعد م طلعناخالتو سماح قالت لينا امشو البيت انا عندي مشوار وهديل مشت بيتهم بعد م رجعنا البيت قعد يشاكل فيني عايزة تثبتي شنوو انتي لما تجوعي نفسك؟ مجنونه انتي قولته ليهو ولا شي بس م عايزة اتكلم معاك
قال لي شهد انتي مجنونه؟عايزاني احبك غصب يعني؟خلي التصرفات الساذجهه دي يعني عايزاني احب الشافعهه الانا ربيتها؟ افهمي م بقدر احبك انا ي بت انا قبلكم سنهه انا كنت بحميك بي يدي قعدتهه ابكي قولته ليهو طيب اعمل شنوو انا بحبك ي امجد قال استغفرك ربي وطلع اليوم التاني مشيت الجامعهه هديل قالت لي انتي عويره م تبهدلي نفسك خليهو يغير امليهو فقر ونكدي عليهو اتحمسته شديد بقيت اللبس للجامعه لبس عجيب واللبس ليك الحجل والزمام واخر مكياج طبعا مره جيت طالعه لجامعهه عاين لي قال لي الاسكيرت دة قصير وضيق؟
ولا اشتغلته بيهو طلعته طلع وراي قال لي بوصلك انا اثنا م نحن في العربيه اتصلت علي هديل رديت عليها على اساس انها ولد قولته ليها حبيبي ايوة طالعتهه ماشهه على الجامعهه حاضر وانت كمان خلي بالك من نفسك وانا كمان طبعا هديل بي غادي بتنبز فيني
نزلته وقفلته الباب ولا اشتغلته بيهو رجعته البيت سامعاهو قاعد اول م دخلته مركبه السماعات عملته روحي بتكلم بالتلفون في حين انو انا مشغله اغاني طبعا استمريت على الحاله دي كل م اشوفو بعمل روحي بتكلم بالتلفون
لمن يوم واقفه في المطبخ شايفاهو بتقاطع ماشي وجاي جا قال لي عايز مويه عملته روحي مشغوله وبتكلم بالتلفون وبضحك جررة مني السماعهه والأغاني اشتغلت بصوت عالي اتفضحتهه عاين لي وضحك ومشى خلاني
الموهم في يوم كان موصل جوالو في الشحن فجأة اتصل شلتو عايزة اودي ليهو لقيتورقم بت زعله بس رديت اول م فتحته الخط قالتي ليهو بيبي مشتاغهه ليك بي مياعهه كدة
قولته ليها معليش امجد دة ماف قالت لي وانتي منوو؟سكتته مسافهه قولته ليها خطيبتو وقفلته الخط
شويه كدة جا نده لي زعلان طبعا الساعهه ا 11 الا طلعته مشيت ليهو قال لي رديتي على جوالي انتي؟ قولته ليهو ايوة قال لي وكزبتي ليه طيب؟ قولته ليهو عشان هي قالت ليك بيبي طبعا ابتسم ورجع جادي تاني قال لي شهد انتي حتفهمي متين؟قولته ليهو م عايزة افهم انا
قال لي شهد انتي عمرك 19 سنهه تحبي ليك واحد عمرو داخل على الو 30 سنهه قولته ليهو انت مالك انا حره
قال طيب بتحبيني لأي درجهه؟ قولته ليهو م بعرف بدأ يقرب مني قال لي حتعملي اي شي اطلبو منك؟ قولته ليهو ايوة قال لي حتى لو غلط؟ سكتته طبعا كل م يقرب مني قلبي بعمل ششح قولته ليهو امجد انت عايز شنوو؟
قال لي عايزك انتي مش قولتي حتعملي اي شي اطلبو منك؟ بقى يلعب لي في شعري قولته ليهو امجد بس انا م بقدر اعمل كدة وقعدتهه ابكي قال لي ليه مش بتحبيني؟ قولته ليهو بحبك بس كدة حرام وعيب م بقدر اعمل معاك كدة انا امجد انا صح بحبك بس كمان م معناها اني حأوافق اغلط معاك زحيت منوو عايزة اطلع مسكني اتلفته عليهو عايزة اضربو بجد بس اشوف ليك دموعو جاريهه بعد مساافهه قال لي يعني اسي اقول للناس عايز اتزوج البت الكنت بحمهها وبلبسها طبعا خلعني قولته ليهو قصدك شنوو؟ قال لي قصدي واضح خليتيني احبك غصبا عني ي لتيخهه ي لايوقهه
قولته ليهو امجد حضنتو طبعا لا م مصدقهه بجد قولته ليهو اكيد م قاعدتهظر صح؟ قال لي لأ م بهظر ي سمينهه قولته ليهو بس انا م سمينهه قال لي لا انتي طفلتي السمينه ام جضووم بكبوظتي وحتفضلي كدة
الخلاصهه
والله ياخ لا يعلق الله قلبك بشيئ الا وهو يعلم انه سيكون لك
طبعا حاليا اتزوجو وساقها واستقرو في بريطانيا ليهم حكايه شهر كدة طبعا انا واحدة من الناس كنت بقول لي سمر تشيل امجد من بالها كنت بحبطها لأنو بجد م كان في بصيص امل انو ييحبها انا كان عندي فتره م اتواصلته معاها لانو جوالي كان مفرمط وهي جوالها اتسرق وبكدة انقطع التواصل بينا بس الاسبوع المضى فجأة راسلتني وبعدها اتصلت علي وحكت لي القصهه طبعا من يوم حكت لي القصهه بقيت اتبسم واضحك براي زي الخليقهه
امي قالت لي تاني كان لقيت سنه من سنونك دي بره بشيلك كف والله بحت ليك الطقم بتاع اسنانك الفوق دة
عليك الله القصهه م بتديك احساس بالأمل وانو الزول البتحبو دة ممكن يحبك ي الله الثبات وااي من الفيديو بتاع عرسهم وصوروعرسهم والله لو بترضى بنزلهم ليكم بس م اظن ترضى
والله بالجد الحكايه ايمانثقههفياللهتمسك شجاعهه
اللهم اللقي محبتي في قلبهه كما احببتهه يااارب
قولي امين يااارب ببررركه اليوم دة م تخت في قلبهه الا انا والعااافيهه
قولو امين
طلههخفيفههمع السلامهه

